जिमींदार दौने जीवें गो बेलम्ब हिरख करदा हा। दिनै दे जिंदत्रोड़ कम्में परैन्त जेलै ओ अपने दफतरै दे सामने आले खुल्ले बेढ़े च लत्तां सिद्दयां करन औन्दा तां ए दोयै जीव भांत सभाती दींए खिड़बिल्लएं कन्ने ओदा मन परचाई रखदे। जेलै मालक चलदा जाली अपनी लम्मी कंड उस दीएं लत्तें कन्ने खैरदी ते उस दे हत्थ चट्टन लगी पौदी। ते जेलै एलबियन पिछड़ा रेई जन्दा तां ओ इक्कै दौड़ै कन्ने अग्गं उठी औंदा ते अपने मालका दे सामने लेट्टियै चुपचाप दुम्ब लाहन लगी पौंदा। केई बारी ओ उस दीएं लत्तें च पलमोन लगी पौदा, जिस करी जिमीदारे गी अपनौ टोर थम्मनी पौदी।